CELEX: 32020B0586
Language: mt
Date: 2020-03-25 00:00:00
Title: Deċiżjoni (UE) 2020/586 tal-Bord Uniku ta’ Riżoluzzjoni tal-25 ta’ Marzu 2020 dwar ir-rilaxx fir-rigward tal-implimentazzjoni tal-baġit u dwar l-għeluq tal-kontijiet tal-Bord Uniku ta’ Riżoluzzjoni għas-sena finanzjarja 2018 (SRB/PS/2020/11)

29.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 135/13
            
         
      DEĊIŻJONI (UE) 2020/586 TAL-BORD UNIKU TA’ RIŻOLUZZJONI
      tal-25 ta’ Marzu 2020
      dwar ir-rilaxx fir-rigward tal-implimentazzjoni tal-baġit u dwar l-għeluq tal-kontijiet tal-Bord Uniku ta’ Riżoluzzjoni għas-sena finanzjarja 2018 (SRB/PS/2020/11)
      IL-BORD UNIKU TA’ RIŻOLUZZJONI,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra r-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1), u b’mod partikolari l-Artikoli 50(1)(b) u 63(8) tar-Regolament SRM,
      Wara li kkunsidra l-Artikoli 97, 98 u 99 tar-Regolament Finanzjarju SRB tas-17 ta’ Jannar 2020,
      Wara li kkunsidra l-Kontijiet Annwali Finali tal-SRB għas-sena finanzjarja 2018 kif adottati fis-26 ta’ Ġunju 2019 permezz ta’ proċedura bil-miktub (il-“Kontijiet Annwali Finali tal-2018”),
      Wara li kkunsidra r-Rapport Annwali tal-SRB għas-sena finanzjarja 2018 kif adottat fis-7 ta’ Ġunju 2019 permezz ta’ proċedura bil-miktub (ir-“Rapport Annwali tal-2018”),
      Wara li kkunsidra r-Rapport Annwali tal-Qorti Ewropea tal-Awdituri dwar l-Aġenziji tal-UE li jinkludi d-dikjarazzjoni ta’ assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet sottostanti u l-ġestjoni finanzjarja tajba għas-sena finanzjarja 2018, flimkien mat-tweġibiet tal-SRB, (ir-“Rapport Annwali tal-Qorti tal-Awdituri tal-2018”),
      Wara li kkunsidra r-Rapport dwar il-Kontijiet Annwali Finali tal-2018 inklużi l-opinjonijiet tal-awditjar tal-25 ta’ Ġunju 2019 ippreparati minn Mazars Réviseurs d’Enterprises (ir-“Rapport ta’ Mazars dwar l-Awditjar tal-2018”),
      Wara li kkunsidra r-Rapport tal-Qorti Ewropea tal-Awdituri (skont l-Artikolu 92(4) tar-Regolament (UE) Nru 806/2014) dwar kwalunkwe obbligazzjoni kontinġenti li tinħoloq bħala riżultat tal-prestazzjoni mill-Bord Uniku ta’ Riżoluzzjoni, il-Kunsill jew il-Kummissjoni tal-kompiti tagħhom skont ir-Regolament SRM għas-sena finanzjarja 2018 (ir-“Rapport dwar l-Obbligazzjonijiet Kontinġenti tal-Qorti tal-Awdituri tal-2018”),
      Wara li kkunsidra r-Rapport Annwali tal-Awditjar Intern tal-2018 tat-8 ta’ Jannar 2019 ippreżentat lill-Bord u nnotat minnu fis-Sessjoni Plenarja tiegħu tat-30 ta’ Jannar 2019 (ir-“Rapport Annwali tal-Awditjar Intern tal-2018”),
      ADOTTA DIN ID-DEĊIŻJONI:
      
                  1.
               
               
                  Jagħti lill-President tal-SRB ir-rilaxx fir-rigward tal-implimentazzjoni tal-baġit tal-SRB għas-sena finanzjarja 2018;
               
            
                  2.
               
               
                  Japprova l-għeluq tal-kontijiet tal-SRB għas-sena finanzjarja 2018;
               
            
                  3.
               
               
                  Jippreżenta l-kummenti tiegħu fil-mozzjoni t’hawn taħt;
               
            
                  4.
               
               
                  Jagħti struzzjonijiet lill-President tal-Bord Uniku ta’ Riżoluzzjoni biex jinnotifika din id-Deċiżjoni lill-Kunsill, lill-Kummissjoni u lill-Qorti tal-Awdituri, biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L), u fuq is-sit web tal-SRB.
               
            
         
            
               Għall-Bord Uniku ta’ Riżoluzzjoni
            
            Dr Thorsten PÖTZSCH
            
               Membru tal-Plenarja
            
         
      
      
         (1)  ĠU L 225, 30.7.2014, p. 1.